- Hindi News
- National
- बाेरावड़ के युवक का गांधीधाम के पास ट्रैक पर मिला शव, परिजनों ने जताई हत्या की आशंका
बाेरावड़ के युवक का गांधीधाम के पास ट्रैक पर मिला शव, परिजनों ने जताई हत्या की आशंका
बोरावड़निवासी नरेंद्र सैनी पुत्र रामलाल की हाल ही में रेलवे में नौकरी लगी थी। उसने 4 फरवरी को ही गुजरात के किड़ियासर रेलवे स्टेशन पर जेई (पीडब्ल्यूआई) के पद पर नौकरी ज्वाइन की थी। नौकरी के बाद परिवार में भी खुशी का माहौल था। नरेंद्र अपने परिजनों से भी अक्सर फोन पर बात करता था। लेकिन 24 फरवरी के बाद से उसका परिजनों से कोई संपर्क नहीं हो पाया। इस बीच 01 मार्च को नरेंद्र के परिजनों को सोशल मीडिया के जरिए सूचना मिली कि एक युवक की गुजरात के गांधीधाम के पास रेलवे ट्रैक पर शव मिला है। फोटो से परिजनों ने मृतक की पहचान की। इसके बाद परिजन गुजरात पहुंचे। यहां पर उसकी शिनाख्त कार्रवाई पूरी की। वहीं परिजनों ने इस मामले में हत्या की आशंका जताई है।
परिजनों के अनुसार उन्हें गुजरात पुलिस ने बताया कि 27 फरवरी को उन्हें गांधीधाम किड़ियासर ट्रैक पर गांधीधाम से करीब 4 किमी दूर अज्ञात शव की सूचना मिली। सूचना के बाद पुलिस मौके पर पहुंची। मृतक की शिनाख्तगी के प्रयास किए। लेकिन शिनाख्त नहीं हो पाई। इस पर शव को अस्पताल की मोर्चरी में रखवाया गया।
अज्ञात शव के पास पहचान का कोई सबूत मिलने पर वहीं के गौ सेना के प्रमुख राजभा सागी ने रुचि दिखाते हुए मोबाइल के आईएमईआई नंबर जुटाए तथा टेलीकॉम कंपनी से सिम का पता कर डेगाना के अपने किसी परिचित को सूचना दी। वहां से सोशल मीडिया द्वारा परिजनों को 1 मार्च को सूचना मिली। परिजनों ने बताया कि शिवरात्रि के बाद नरेंद्र से संपर्क नहीं हो पाया। उसके नंबर बंद आते थे। गुजरात पुलिस ने परिजनों को बताया कि उसके पास ऐसा कोई दस्तावेज नहीं था, जिससे मृतक की पहचान हो सके। नरेंद्र के परिजन गुरुवार को उसका शव लेकर बोरावड़ पहुंचे। यहां उसका अंतिम संस्कार कर दिया गया। वहीं परिजनों ने नरेंद्र की हत्या की आशंका जताई है। परिजनों ने बताया कि उसके शव के आधार पर उन्हें उसकी हत्या का अंदेशा है। वहीं नरेंद्र की मौत के बाद परिजनों का रो-रोकर बुरा हाल है।
25फरवरी तक लिखी मिली डायरी
मृतकनरेंद्र ने किड़ियासर में 4 फरवरी को अपनी ड्यूटी ज्वॉइन की थी। नियमित डायरी लिखने की आदत होने के कारण उसकी डायरी में 25 फरवरी की दोपहर तक का घटनाक्रम दर्ज मिला। परिजनों ने बताया कि उनके वहां पहुंचने पर गांधीधाम पीडब्ल्यूआई के इंचार्ज संतोष कुमार ने बताया कि नई ज्वॉइनिंग होने के कारण नरेंद्र के सभी प्रकार के कागजात अभी उदयपुर के ट्रेनिंग सेंटर पर ही है। इस कारण रेलवे के कर्मचारी उसकी पहचान कर परिजनों को सूचना नहीं दे सके।
चारबहनों का इकलौता भाई था नरेंद्र
नरेंद्रके पिता रामलाल उर्फ रामजी कस्बे के जाटाबास में चाय की दुकान चलाते है। नरेंद्र 4 बहनों के बीच इकलौता भाई था। परीक्षा में हमेशा अव्वल रहता था। वह आईएएस परीक्षा की तैयारी करना चाह रहा था। जिसे उसके पिता ने यह कहते हुए रोक दिया कि वो पहले उसकी शादी करना चाहते है।
बोरावड़. बेटे की याद में बिलखते नरेंद्र के पिता ढाढ़स बंधाते परिचित।
मृतक नरेन्द्र सैनी (फाइल फोटो)
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva